Roberta Connolly

Roberta Connolly (født 23. august 1977) er en irsk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Hun var funksjonsfrisk fram til hun var ca. 10 år gammel, og drev da med mange typer sport, bl.a. terrengløp og turn. Hun ble skadd da hun på kjørt på av en bil.Irish Health - An Irish Woman's Paralympic Odyssey, besøkt 30. mars 2013.

 Karriere 
Connolly deltok i Verdenscupen i boccia 2003, der hun kom på 13.-plass i klassen BC2. Irland kom her på 8.-plass i lagkonkurransen (BC1-2). Året etter deltok hun i Paralympiske sommerleker 2004 i Athen. Der gikk hun videre til sluttspillet, men ble slått ut i åttendedelsfinalen, der hun tapte 0-5 for portugisiske Pedro Silva.IPC - ATHENS 2004 Paralympic Games - Boccia - Mixed Individual BC2, besøkt 30. mars 2013. Hun endte her på 15.-plass.CPISRA - Boccia CPISRA World Ranking List 2006  , besøkt 30. mars 2013. I lagkonkurransen kom Irland på fjerdeplass i sin gruppe i gruppespillet, og gikk ikke videre til sluttspillet, og endte på 7.-plass sammenlagt.IPC - ATHENS 2004 Paralympic Games - Boccia - Mixed Team BC1-BC2, besøkt 30. mars 2013.

I EM i boccia 2005 i Póvoa de Varzim i Portugal kom hun på 20.-plass individuelt, mens Irland kom på 4.-plass i lagkonkurransen. Hun endte på 36.-plass ved VM i boccia 2006, men Irland greide en 5.-plass i lagkonkurransen. Ved utgangen av 2006 var hun dermed rangert som nummer 18 i verden i sin klasse. 

I 2007 deltok hun ved Verdenscupen i boccia 2007, der hun endte på 39.-plass i den individuelle konkurransen. I lagkonkurransen i klassen BC1-2 kom det irske laget på 8.-plass.CPISRA - CPISRA Boccia World Ranking List - Saturday, Jan 9 2010  , besøkt 30. mars 2013. Hun deltok igjen i Paralympiske sommerleker 2008 i Beijing, men greide ikke å kvalifisere seg til sluttspillet, etter at hun vant én og tapte to kamper i gruppespillet.IPC - Beijing 2008 Paralympic Games - Boccia - Mixed Individual BC2 , besøkt 30. mars 2013. Dette ga 20.-plass i sammendraget. Irland gikk videre til sluttspillet i lagkonkurransen, men ble slått ut av Kina i kvartfinalen, der Irland tapte 2-12.IPC - Beijing 2008 Paralympic Games - Boccia - Mixed Team BC1-BC2, besøkt 30. mars 2013. Irland endte med det på 7.-plass. 

Connelly endte på 20.-plass i EM i boccia 2009, etter at hun ble slått ut i gruppespillet. Bedre gikk det i lagkonkurransen, der Irland kom på 4.-plass etter å ha tapt bronsefinalen 2-6 for Spania.CPISRA - Boccia European Championships 2009 - Povoa de Varzim  , besøkt 30. mars 2013. Også ved VM i boccia 2010 ble hun slått ut i gruppespillet, med to seire og to tap, og endte på 33.-plass.CPISRA - CPISRA Boccia World Championships Lisboa 2010  , besøkt 30. mars 2013.CPISRA - Boccia World Rank List Friday, Dec 16 2011  , besøkt 30. mars 2013. Hun kom på 4.-plass i verdenscupen i boccia 2011, der hun tapte bronsefinalen 1-3 for brasilianske Maciel Sousa Santos, mens Irland kom på 16.-plass i lagkonkurransen.Sports Ulster - CPISRA Boccia World Cup - 18-27 August 2011 - Fixtures & Results  , besøkt 30. mars 2013. Senere samme år deltok hun også i Europacupen i boccia 2011 på Hamar, der hun kom på 6.-plass individuelt.Norges Fleridrettsforbund - CPISRA Boccia Europa Cup 2011, besøkt 30. mars 2013. Det ble ikke arrangert par- og lagkonkurranser i dette mesterskapet. Dermed var hun rangert som nummer 13 i verden ved utgangen av 2011.

I de paralympiske sommerleker 2012 i London deltok hun både individuelt og i lagkonkurransen. Hun ble slått ut i 16.-delsfinalen, der hun tapte 2-5 for slovakiske Robert Mezik. Irland ble slått ut i innledende runde, der de spilte i gruppe sammen Sør-Korea og Brasil. De andre deltakerne på det irske laget var Tom Leahy, Padraic Moran og Gabriel Shelly.London2012.com - Boccia Mixed Team - BC1-2 Pool A , besøkt 30. mars 2013.

 Referanser 

 Eksterne lenker 
 Profil hos IPC
 London 2012 - Roberta Connolly
 London 2012 - Athletics - Boccia (resultater PL 2012)

Kategori:Irske bocciaspillere
Kategori:Irske handikappidrettsutøvere
Kategori:Deltakere for Irland under Paralympiske sommerleker 2012
Kategori:Deltakere for Irland under Paralympiske sommerleker 2008
Kategori:Deltakere for Irland under Paralympiske sommerleker 2004
Kategori:Fødsler i 1977